הגרסה הראשונה למפתחים יצאה ב-19 בפברואר 2020, כאימג' לטלפונים חכמים הנתמכים של גוגל פיקסל (החל ממכשירי פיקסל 2). גרסה שנייה של התצוגה המקדימה יצאה ב-18 במרץ 2020 וגרסה שלישית יצאה ב-23 באפריל 2020. גרסת הבטא הראשונה החלה להגיע למשתמשים בודדים ב-2 ביוני, לאחר שהשקתה בכנס רשמי נדחתה בטענה שזה אינו זמן לחגוג, ככל הנראה בעקבות רצח ג'ורג' פלויד. גרסת הבטא תוכננה לצאת כחלק מכנס &lt;a href="Google%20I/O"&gt;I/O של גוגל&lt;/a&gt;, שבוטל בגלל מגפת הקורונה. הגרסה הגיעה לכלל המכשירים הנתמכים ב-10 ביוני. מצב של "יציבות הפלטפורמה" תוכנן ליולי 2020, והיציאה הסופית הייתה ב-9 בספטמבר 2020.